Caroline Rotich

**Caroline Rotich** (o tshotswe ka kgwedi ya  Motsheganong e le lesome le borari(13) ka ngwaga wa  1984) ke motabogi wa sekgala se seleele wa Mo-Kenya le Mo-Amerika yo o gaisanang mo metshamekong ya half marathon le marathon. O fentse Las Vegas Marathon, New York Half Marathon le Boston Marathon. O ne a emela Kenya kwa World Championships in Athletics ka ngwaga wa 2011 mme o na le rekoto ya 2:23:22 mo marathong le 1:09:09 mo sephatlong sa marathone.

Ka kgwedi ya Phalane e thola boraro (3) ka ngwaga wa 2023, Rotich o ne a fetisetsa tshwanelo ya gagwe ya go emela United States mo dikgaisanong tsa boditšhabatšhaba. 

## Hisitori
O tsholetswe kwa Nyahururu, Rotich o ne a bona borutegi jwa metshameko kwa Japane kwa Sendai Ikuei Gakuen High School  ⁇  sekolo se se itsegeng ka go taboga sekgala se seleele (se se neng se etelwa ke baatlelete ba ba jaaka Samuel Wanjiru).O ne a simolola go gaisana kwa Yuropa morago ga go aloga mme a fenya Diecimiglia del Garda ka ngwaga wa  2004 kwa Italy le Semi-marathon Marvejols-Mende ka ngwaga wa 2005. O dirile tshimologo ya gagwe mo sekgaleng sa marathone ka ngwaga wa 2006 kwa Nairobi Marathon, a fetsa mo maemong a lesome le bongwe. O ne a fudugela kwa United States go ya go thapisiwa mme a nna koo ka nako e e tletseng.

Ka kgwedi ya Motsheganong ka ngwaga wa 2008, Rotich o ne a fenya Ogden Newspapers 20K mme a nna wa bone kwa Bay to Breakers 12K. Kgwedi morago ga moo o ne a taboga sephatlo sa marathone ka nako ya metsotso e le 74:40 mme a tsaya maemo a bobedi mo Grandma's Marathon mme a fenya Hospital Hill Half Marathon.O simolotse go katisa le Ryan Bolton's Harambee Running Club kwa tshimologong ya ngwaga wa 2009 o ne a fetsa mo maemong a mararo a a kwa godimo mo sephatlong sa marathone kwa Yuengling, Cobán, Spiriti of Columbus le Grandma's Marathon races. O ne a fenya Las Vegas Marathon, koo a neng a kgabaganya molelwane ka nako ya diura di le 2:29:47 mme a fenya kgaisano ya "Battle of the Sexes" kgatlhanong le banna.

Ka ngwaga wa 2010, Rotich o ne a tlhoma rekoto e ntšha ya 10K ya metsotso e le 32:43 kwa New York Mini 10K, o ne a le mofenyi wa bobedi kwa Crim 10-Miler mme a fenya halofo ya marathone ya Grandma le Boston Half Marathon. O ne a tokafatsa marathone a gagwe ka motsotswana o le mongwe kwa New York City Marathon, a tsaya maemo a borobedi. O ne a dira ka thata go fitlha kwa godimo ga maemo a kwa Kenya ka ngwaga wa 2011. O ne a taboga nako e e kwa godimo ya gagwe ya metsotso e le 68:52 mme a fenya New York Half Marathon,  mme a tla mo maemong a bone kwa Boston Marathon ka ngwaga wa 2011  ka nako ya 2:24:26 mo tseleng e e fologang, e e neng ya dira gore a tlhophiwe go tshameka mo setlhopheng sa bosetšhaba sa . ne a fenya Bix 7-Miler ka July mme a fetsa 29th mo marathong kwa ngwaga wa 2011 World Championships in Athletics. O feditse ngwaga ka nako e e siameng ya 2:27:06 kwa New York City Marathon ya 2011.

Rotich o simolotse ngwaga wa 2012 kwa New York Half Marathon, mme ga a ka a sireletsa sereto sa gagwe mme a tla a le borobedi. O ne a le mo gare ga ba ba neng ba eteletse pele kwa Boston Marathon ka ngwaga wa 2012, mme o ne a tswa morago ga dikilometara di le 30. O ne a fenya Crim 10-Miler ka nako ya gagwe ya metsotso e le 53:43 mme a fetsa marathone wa gagwe wa ntlha ka ngwaga wa 2012 kwa Chicago Marathon, koo nako ya gagwe ya diura di le 2:23:22 e neng e lekane gore a bone maemo a botlhano.

Ka ngwaga wa 2013, Rotich o ne a simolola ka go fenya gape NYC Half Marathon fela fa pele ga Diane Nukuri. O ne a fenya Prague Marathon ka kgwedi ya  Motsheganong.

Rotich o fentse Boston Marathon wa ngwaga wa 2015 ka kgwedi ya Moranang a le masome a mabedi (20) , ka nako ya 2:24:55. Ka kgwedi ya Ngwanatsele, o ne a nna wa bo lesome (10) ka 2:33:19 TCS New York City Marathon.

Ka ngwaga wa 2022 Rotich o ne a tlhoma rekoto e ntšha ya nako e e siameng mo sekgaleng sa 10K kwa New York Mini 10K. O ne a fetsa a le mo maemong a bo 8 ka nako ya 31:30

## Ditiragalo tse di di gaisang tsotlhe
Dikilometara di le 10 - 31:30 (2022)

Half marathon  -1:09:09 (2013)

Marathone -  2:23:22 (2012)

## Boswa
Lekgotla-peomolao la New Mexico le ne la itsise ka kgwedi ya Tlhakole e le masome a mabedi le borobabobedi (28) ka ngwaga wa  2017 jaaka Caroline Rotich Day  go lemoga diphitlhelelo tsa gagwe tsa go taboga.

## Metswedi